Aarne Üksküla

Aarne-Mati Üksküla (21. september 1937 Tallinn – 29. oktoober 2017) oli eesti näitleja ja teatripedagoog.  

Aarne Üksküla on lavastanud teatritükke ja mänginud telelavastustes ("Truu naine"), telesarjades ("Wikmani poisid", "V.E.R.I." , "M Klubi", "Õnne 13"), filmides ("Ühe suve akvarellid", "Pisuhänd", "Peata ratsanik") ja kuuldemängudes. 2009. aastal riigi kultuuripreemia saades oli Üksküla mänginud enam kui 130 teatri- ja ekraanirollis.

Aastal 1980 kirjutas ta alla 40 kirjale.

Elukäik
Aastatel 1956–1957 õppis Aarne Üksküla Tallinna Pedagoogilises lnstituudis. 1961. aastal lõpetas ta Tallinna Riikliku Konservatooriumi lavakunstikateedri I lennu näitlejana.

Aastatel 1961–1968 töötas ta Rakvere Teatris, 1968–1978 Lydia Koidula nimelises Pärnu Draamateatris, 1985–1988 Eesti Draamateatris, 1988–1993 Vanalinnastuudios ja 1993–2002 Eesti Draamateatris. Üksküla on mänginud ka stuudioteatris Theatrum.

Vaheaegadega on Üksküla töötanud Eesti Muusika- ja Teatriakadeemia lavakunstikoolis, kus ta oli aastatel 1978–1982 kateedri juhataja ja 1998. aastast professor. Lisaks oli ta 1997. aastast Eesti Humanitaarinstituudi teatriõppejõud.

Osatäitmised
 Kretšinski (Aleksandr Suhhovo-Kobõlini "Kretšinski pulm")
 Wang (Bertolt Brechti "Hea inimene Sezuanist")
 don Juan (Max Frischi "Don Juan ehk Armastus geomeetria vastu")
 Mees (Choiñski "Alarm") 
 Niilas (Peet Vallaku ja Mati Undi "Epp Pillarpardi Punjaba potitehas") 
 Vestman (Eduard Vilde "Pisuhänd") 
 George (Edward Albee' "Kes kardab Virginia Woolfi?") 
 Adam (Arnold Weskeri "Neli aastaaega") 
 Al Lewis ja Willie Clark (Neil Simoni "Päikesepoisid")
 Kreon (Jean Anouilh' "Jean Anouilh Antigone")
 Amilcar (Yves Jamiaque'i "Härra Amilcar")
 Kaljas (Jaan Kruusvalli "Vaikuse vallamaja")
 Mees kontrabassiga (Patrick Süskindi "Kontrabass")
 Eugene (Lars Noréni "Ja anna meile varjud") 
 James Tyrone (Eugene O'Neilli "Pikk päevatee kaob öösse")
 Maurus (A. H. Tammsaare ja Priit Pedajase "Mauruse kool")
 Kulõgin ja Tšebutõkin (Anton Tšehhovi "Kolm õde")
 Caribaldi (Thomas Bernhardi "Harjumuse jõud")
 Rehepapp (Andrus Kivirähki "Rehepapp")
 Polkovnik Stefan Kolodziej (Wojciech Tomczyki "Nürnberg", VAT Teater, lavastaja Aare Toikka)

Tunnustus

 1974 Eesti NSV teeneline kunstnik
 1985 Theodor Altermanni preemia
 1986 Eesti NSV rahvakunstnik
 1988 Eesti Teatriliidu meespeaosatäitja auhind
 1997 Eesti Teatriliidu meeskõrvalosatäitja auhind
1997 Raadioteatri näitlejaauhind
 1998 Valgetähe IV klassi teenetemärk
 1998 Eesti Raadio kuuldemängupreemia
 1998 Eesti Kultuurkapitali näitekunsti aastapreemia (stabiilse tipptaseme kinnitamine lavastustes "Harjumuse jõud " ja "Antigone")
2003 Eesti Kultuurkapitali näitekunsti aastapreemia (tipprollid lavastustes "Isad ja pojad" (Vassili Ivanovitsh Bazarov ja Pavel Petrovitsh Kirsanov) ja "Kuritöö ja karistus" (uurija Porfiri Petrivitsh) Tallinna Linnateatris ning "Teener" (Vürst) VAT Teatris)
2004 Eesti Vabariigi kultuuripreemia
 2005 Karl Adra nimeline auhind
 2006 Riigivapi IV klassi teenetemärk
2006 Eesti Rahvuskultuuri Fondi elutöö tänuauhind
 2008 Priit Põldroosi nimeline auhind
 2009 Eesti Vabariigi kultuuripreemia elutöö eest

Isiklikku

Esimesest abielust Siina Ükskülaga on Aarne Ükskülal poeg Sander Üksküla, kelle tütar Sandra Uusberg ja poeg Kristjan Üksküla on näitlejad.

Pärast esimese abielu lagunemist 1978. aastal oli Aarne Üksküla elukaaslane Maria Klenskaja. Koos on nad täisealiseks kasvatanud ühise tütre Mari-Leen Üksküla-Eomoisi, kellel on poeg Jens-Patrik Rand ja tütar Maria Eomois.

Viited

Välislingid

Tabamatu Aarne Üksküla, vastumeelne juubilar. Postimees, 22. september 2007
Eva Kübar.  Aarne Üksküla: ma ei salli raha, aga olen rõõmus, et saan jagada Postimees, 5. veebruar 2009
Margot Visnap. Üksküla – maailma parim küla Sirp, 19. veebruar 2009
Pärdile, Ükskülale ja Niidule anti üle elutööpreemiad. ERR Uudised, 23. veebruar 2009

Eesti näitlejad
Eesti filminäitlejad
Eesti teatripedagoogid
Eesti Muusika- ja Teatriakadeemia vilistlased
Eesti NSV teenelised kunstnikud
Eesti NSV rahvakunstnikud
Valgetähe IV klassi teenetemärgi kavalerid
Riigivapi IV klassi teenetemärgi kavalerid
Liiva kalmistule maetud
Sündinud 1937
Surnud 2017